
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 181 

15 Σεπτεμβρίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

246. Μετονομασία κοινότητας θυρΐου της Επαρχίας 
Βονίτσης και Ξηρομέρου του Νομού Αιτωλ/νίας 


σε κοινότητα θυρρείου. 1 

247. Παραχώρηση εκμετάλλευσης των Ιαματικών Πη¬ 

γών «Βρωμολίμνη», «Κισσός», «Μποροθιανά» και 
«Δότες» του οικισμού Πανασού, στο Δήμο Ρούβα 
Ηρακλείου Κρήτης. 2 

248. Τροποποίηση του άρθρου 2 παρ. 2 του Π.Δ. 167/ 

25.6.94 «Παραχώρηση εκμεταλλεύσεως της Ια¬ 
ματικής Πηγής Στάχτης Πόριαρη στο Δήμο Πυλ- 
λήνης Ναυπακτίας». 3 

249. Παράταση παραχώρησης εκμετάλλευσης ιαματι¬ 

κής πηγής Αγίου Νικολάου στην κοινότητα Αγίας 
Παρασκευής Χαλκιδικής. 4 

250. Διαχείριση, Οργάνωση, Λειτουργία και Διάθεση 

των Εσόδων του Δελτίου Στοιχημάτων Προκαθο¬ 
ρισμένης ή μη Απόδοσης. 5 

251. Σύσταση και λειτουργία Υπηρεσίας Διαχείρισης 

Χρηματικού του Πυροσβεστικού Σώματος. 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Μετονομασία κοινότητας θυρΐου της Επαρχίας Βονίτσης 
και Ξηρομέρου του Νομού Αιτωλ/νίας σε κοινότητα 
θυρρείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του Δη¬ 
μοτικού και Κοινοτικού Κώδικα (Π.Δ. 410/1995, 
231Α). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α' 137) σε 
συνδυασμό με τις διατάξεις του Π.Δ. 373/95 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών Δημόσιας Διοί¬ 
κησης και Αποκέντρωσης και καθορισμός αρμοδιοτήτων 
του» (Α' 201). 

3. Τις διατάξεις του άρθρου 1 παρ. 2α του Ν. 2469/ 


1997 (Α' 38) με τις οποίες αντικαταστάθηκε το πρώτο 
εδάφιο της παρ. 2 του άρθρου 29Α’ του Ν. 1558/1985 (Α' 
137), όπως προστέθηκε με το άρθρο 27 του Ν. 2081/ 
1992 (Α' 154). 

4. Την πρόταση του Κοινοτικού Συμβουλίου θυρΐου που 
διατυπώθηκε με την 40/96 απόφασή του. 

5. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης, που διατυπώθηκε στο 1 πρακτικό της 
10.10.1996. 

6. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης». 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

8. Την 147/97 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Αρθρο μόνο 

Η κοινότητα θυρΐου της Επαρχίας Βάλτου και Ξηρομέ¬ 
ρου του Νομού Αιτωλ/νίας μετονομάζεται σε «Κοινότητα 
θυρρείου» και ο ομώνυμος συνοικισμός «θύριον, το» σε 
«θύρρειον, το». 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 

Παραχώρηση εκμετάλλευσης των Ιαματικών Πηγών «Βρω¬ 
μολίμνη», «Κισσός», «Μποροθιανά» και «Δέτες» του οι¬ 
κισμού Πανασού, στο Δήμο Ρούβα Ηράκλειου Κρή¬ 
της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: _ . 

1 Τις διατάξεις του άρθρου 2 του Ν. 4086/60 «Περί 
τροποποιήσεως και ουμπληρώσεως διατάξεων τινων Ιαμα- 

ΤΙ Ττίδίατάξεις του Π.Δ. 200/23.7.94 (ΦΕΚ127ΜΛ4) 
«Περί ανακηρΰξεως των πηγών «Βρωμολιμνη», 

«Μποροθιανά» και «Δέτες» της κοινότητας Πανασου Ηρα¬ 
κλείου Κρήτης ως Ιαματικών. , 

3 Το Π Δ 111 /22 3.90 «Συνένωση των Κοινοτήτων 
Γέργερης, Νυβρίτου και Πανασού της επαρχίας Καινουρ- 
νίου του Νομού Ηρακλείου στο Δήμο Ρουβα». 

Τ ίου Ν. 2160/93 (ΦΕΚ 118/Α/94) -Ρ»θ- 

μ·, σεις νια τον Τουρισμό και άλλες διατάξεις». 

5 τΓδ.<π6ξε,ς το, Π.Δ. 459/93 (ΦΕΚ 193/Α/93) 
«Ανασύσταση Υπουργείου Τουρισμού και καθορισμός των 
αρμοδιοτήτων του». 

6 Τις διατάξεις του Π.Δ. 27/96 «Συγχώνευση των 
Υπουργείων Τουρισμού, Βιομηχανίας, ^ΡΥειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/96^ 

7 Τις διατάξεις του άρθρου 29Α του Ν. 1558/85 προ- 
στεθέντοςδ,ο™,Ορθροο27,οο2081/92 . 
καταστάθηκε με το άρθρο 1 παρ. 2α του Ν. 2469/1997 

(ΦΕΚ 38/Α). . ν , 

8. Την με αριθ. 38/3/21.2.97 απόφαση του Δ.Σ./ 

Ξ °9.1ο με αριθ. 7219/30.9.1996 έγγραφο της Νομαρχια¬ 
κής Αυτοδιοίκησης Ηρακλείου Κρήτης. 

1 0 Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

11 Την υε αριθ. 382/1997 γνωμοδότηση του Συμβου¬ 
λίου της Επικράτειας, ύστερα από πρόταση της Υπουργού 
Ανάπτυξης, αποφασίζουμε: 

Άρθρο 1 

Παραχώρηση εκμετάλλευσης Ιαματικών Πηγών 

Παραχωρούμε την εκμετάλλευση των Ιαματ.κών Πηγών 
«Βρωμολίμνη», «Κισσός», «Μποροθιανά» και “Λέτες»του 
οικισμού Πανασού, κυριότητας ΕΟΤ στο Δήμο Ρουβα Ηρα¬ 
κλείου Κρήτης. 

Αρθρο 2 

Διάρκεια παραχώρησης 

Η διάρκεια της παραχώρησης ορίζεται σε τριάντα(30) 
χρόνια από τη δημοσίευση του παρόντος διατάγματος. 

Άρθρο 3 

Όροι παραχώρησης 

Τίθενται οι παρακάτω περιοριστικοί όροι που αναφέρο- 
νται στην κατασκευή έργων από το Δήμο Ρουβα ή τυχόν 

^1 ^Κατασκευή Υδροθεραπευτηρίου δέκα (10) τουλά¬ 


χιστον ατομικών λουτήρων, δυο (2) λουτήρων άκρων 
(άκρων, ισχύων), χώρο ηλεκτροθεραπείας, πηλοθερα¬ 
πείας, άσκησης. 

β) Βοηθητικοί χώροι ήτοι: αίθουσα αναμονής, μ αρ, 
αποδυτήρια, γραφεία ιατρών, εξεταστήριο. 

γ) Κολυμβητική δεξαμενή πολλαπλών λούσεων μετά 

αΠ ?Καίασκευή Ξενοδοχείου Γ τάξης είκοσι (20) κλινών 
τουλάχιστον, με δυνατότητα επέκτασης. Εφόσον το ξενο¬ 
δοχείο και το Υδροθεραπευτήριο δεν ευρισκονται στοιδιο 
κτίριο κρίνεται απαραίτητη η επικοινωνία των δυο κτιρίων 
με καλυμμένο διάδρομο. 

3 Κατασκευή εστιατορίου-μπαρ με δυνατότητα εξυπη¬ 
ρέτησης τουλάχιστον πενήντα (50) ατόμων. 

4. Οι ανωτέρω εγκαταστάσεις και ο εξοπλισμός τους 
περιέρχονται στην κυριότητα του ΕΟΤ χωρίς καμία αποζη¬ 
μίωση στο Δήμο Ρούβα. 


Άρθρο 4 

Υποχρεώσεις Δήμου Ρούβα 
1 Ο Δήμος Ρούβα υποχρεούται εντός δυο ετών, από τη 
δημοσίευση του παρόντος Π.Δ. να προβει στην έναρξη 
των εργασιών με μελέτες οι οποίες θα έχουν τυχει προη¬ 
γούμενης έγκρισης από τον ΕΟΤ. 

Ως προθεσμία αποπεράτωσης των έργων ορίζεται το 
χρονικό διάστημα των πέντε (5) ετών απώτηνέναρξη 
εκτέλεσης των έργων. Σε περίπτωση που ο Δήμος Ρουβα 
δεν προβει στην αξιοποίηση των Ιαματικών Πηγών μέσα 
στα χρονικά διαστήματα που αναφέρονται ανωτέρω, ο 
ΕΟΤ διατηρεί το δικαίωμα να εισηγηθει την ανάκληση της 

"Τπ'παραλαβή των έργων που θα εκτελεσθούν θα γίνει 
από επιτροπή που θα συσταθεί από τον ΕΟΤ. Ο Δήμος 
Ρούβα υποχρεούται να ενημερώσει εγκαίρως τον Υ 
την αποπεράτωση των έργων, προκειμένου να συσταθεί η 

επιτροπή παραλαβής αυτών. 

3 Ο Δήμος Ρούβα ή τυχόν ανάδοχος υποχρεουνται να 
ζητήσουν εγκαίρως από τον ΕΟΤ την έγκριση των μελετών 
και των σχεδίων αξιοποίησης των Ιαματικών Πηγών Πανα- 

σ °4. Η εκμετάλλευση της Ιαματικής Πηγής δύνατοι να γι- 
νει σύμφωνα με τα προβλεπόμενα από τον Κώδικα Δήμων 

και Κοινοτήτων. 

5. Σε περίπτωση εκμίσθωσης της εκμετάλλευσης σε 
τρίτους, οι όροι εκμίσθωσης θα συνταχθούν από το Δήμο ή 
το Νομαρχιακό Ταμείο και θα λαμβάνουν υπόψη τους 
όρους του παρόντος Διατάγματος. Το μίσθωμα που θα κα¬ 
ταβάλλεται από τον ανάδοχο θα αποτελεί έσοδο του Δή- 

μ °6. Ο Δήμος Ρούβα υποχρεούται στην εφαρμογή των 
διατάξεων του κανονισμού λειτουργίας των 
πευτηρίων και ειδικά αυτών που ανοφέρο^αι στη διάθεση 
των Δελτίων Αδειας Υδροθε^πε.ας^ 
αε την με αριθμό 523510/5.6.72 (ΦΕΚ 503 /Β/ 1 9.7.72) 
κοινή απόφαση των Υπουργών Εσωτερικών, Αναπληρωτή 
Υπουργού Εθνικής Οικονομίας και Οικονομικών, καθώς 
και των λοιπών νόμων και κανονισμών που ισχυουν σήμερα 
ή θα ισχύσουν στο μέλλον. 

7 Ο Δήμος Ρούβα (ή ο τυχόν ανάδοχος Εκμετάλλευσης 
με συνεργασία μεταξύ τους) αναλαμβάνει την υποχρέωση 
να εισπράττει μαζί με το βασικό λουτρικό δικαίωμα του ει¬ 
σιτηρίου λούσης και τις υπέρ τρίτων κρατήσεις. 

8 Κατά τα λοιπά ισχύουν οι Ειδικοί Νόμοι π Ρ°? τ °° ια 5; 
Εκμετάλλευσης κ.λπ., των Ιαματικών Πηγών. Ο Δήμος 

Ρούβα αναλαμβάνει την υποχρέωση προστασίας της πε¬ 
ριοχής που ανήκει στον ΕΟΤ κατά παντός καταπατητή, 
καθώς και τη διεκδίκηση με δικές του δαπάνες (και χωρίς 
την ανάμειξη του ΕΟΤ) κάθε καταπάτησης ή απόπειρας, 
καθώς και την ευθύνη προς τον ΕΟΤ, για κάθε έστω και 
από ελαφρά αμέλεια, βλάβη, μείωση ή απώλεια δικαιωμά¬ 
των. 


Αρθρο 5 

Η περιοχή γύρω από την Ιαματική Πηγή και σε απόσταση 
πεντακοσίων (500) μέτρων, περιέρχεται στην ιδιοκτησία 
του ΕΟΤ και αποτελεί αναπόσπαστο τμήμα της Πηγής, 
σύμφωνα μετά προβλεπόμενα από τους Ν. 2188/20, Ν. 
4844/30 άρθρο 11, Α.Ν. 1169/38 και Α.Ν. 663/37. 

Η εν λόγω περιοχή με την φροντίδα του Δήμου Ρούβα 
θα οριοσημανθεί και θα περιφραχθεί βάσει σχεδίων (το- 
πογραφικών κ.λπ.), τα οποία θα τύχουν προηγούμενης 
έγκρισης από τον ΕΟΤ. 


Αρθρο 6 
Έναρξη ισχύος 

Οι διατάξεις του παρόντος Διατάγματος αρχίζουν να ισχύ¬ 
ουν από τη δημοσίευσή του στην Εφημερίδα της Κυβερ- 
νήσεως. 

Στην Υπουργό Ανάπτυξης ανατίθεται η δημοσίευση και 
εκτέλεση του παρόντος. 

Αθήνα, 4 Σεπτεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 
-♦- 

(3) 

8. Το Π.Δ. 377/25.9.96 «Διορισμός Υπουργών, Ανα¬ 
πληρωτή Υπουργού και Υφυπουργών» (ΦΕΚ 244/Α). 

9. Τις διατάξεις του άρθρου 29 Α του Ν, 1558/1985 
προστεθέντος δια του άρθρου 27 του Ν. 2081/1992, 
όπως αντικαταστάθηκε με το άρθρο 1 παρ. 2 α του Ν. 
2469/1997 (ΦΕΚ 38/Α) και το γεγονός ότι δεν προκαλεί- 
ται δαπάνη σε βάρος του Κρατικού Προϋπολογισμού. 

10. Το με αριθ. 1404/5.9.1995 έγγραφο του Δήμου 
Πυλλήνης Αιτωλοακαρνανίας. 

11. Την με αριθμό 175/10/8.5.1997 απόφαση του 
Δ.Σ./ΕΟΤ. 

12. Την με αριθ. 381/1997 γνωμοδότηση του Συμβου¬ 
λίου της Επικράτειας, ύστερα από πρόταση της Υπουργού 
Ανάπτυξης, αποφασίζουμε: 

Άρθρο μόνο 

1. Η παράγραφος 2 του άρθρου 2 του Π.Δ. 167/1994 
αντικαθίσταται ως εξής: 

«Κατασκευή Ξενοδοχείου Γ' τάξης, σαράντα (40) του¬ 
λάχιστον κλινών με δυνατότητα επέκτασης». 

2. Κατά τα λοιπά ισχύει, ως έχει το Π.Δ. 167/1994. 

Στην Υπουργό Ανάπτυξηυς αναθέτουμε τη δημοσίευση 

και εκτέλεση του παρόντος Διατάγματος. 

Αθήνα, 4 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 

-♦- 

(4) 

Παράταση παραχώρησης εκμετάλλευσης ιαματικής πηγής 

Αγίου Νικολάου στην κοινότητα Αγίας Παρασκευής 

Χαλκιδικής. 


Τροποποίηση του άρθρου 2 παρ. 2 του Π.Δ. 167/25.6.94 

«Παραχώρηση εκμεταλλεύσεως της Ιαματικής Πηγής 

Στάχτης Πόριαρη στο Δήμο Πυλλήνης Ναυπακτίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1565/50 «Περί συστάσεως Ελ¬ 
ληνικού Οργανισμού Τουρισμού» όπως ισχύει σήμερα. 

2. Τις διατάξεις του Ν. 2188/20 «περί ιαματικών πη¬ 
γών». 

3. Τις διατάξεις του άρθρου 2 του Ν. 4086/60 «περί 
τροποποιήσεως και συμπληρώσεως διατάξεων τινών περί 
ιαματικών πηγών». 

4. Τις διατάξεις του Ν. 2160/93 «Ρυθμίσεις για τον Του¬ 
ρισμό και άλλες διατάξεις» (ΦΕΚ 118/Α). 

5. Το Π.Δ. 167/25.6.94 «Ανάκληση του Π.Δ. 273/ 
4.4.79 περί παραχωρήσεως της εκμεταλλεύσεως της Ια¬ 
ματικής Πηγής Στάχτης Πόριαρη στην Κοινότητα Στρανώ- 
ρης Ναυπακτίας και παραχώρηση της εν λόγω πηγής στο 
Δήμο Πυλλήνης Ναυπακτίας» (ΦΕΚ 105/Α). 

6. Το Π.Δ. 459/15.11.93 «Ανασύσταση Υπουργείου 
Τουρισμού και καθορισμός των αρμοδιοτήτων του» (ΦΕΚ 
197/Α). 

7. Το Π.Δ. 27/1.2.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Α.Ν. 1565/50 «περί συστάσεως Ελ¬ 
ληνικού Οργανισμού Τουρισμού», όπως κυρώθηκε, τρο¬ 
ποποιήθηκε και συμπληρώθηκε με το Ν. 1624/51. 

2. Τις διατάξεις του άρθρου 1 του Ν. 2188/20 «περί Ια¬ 
ματικών Πηγών». 

3. Τις διατάξεις του άρθρου 2 του Ν. 4086/60 «περί 
τροποποιήσεως και συμπληρώσεως διατάξεων τινών Ιαμα¬ 
τικών Πηγών». 

4. Τις διατάξεις του Ν. 2160/19.7.1993 «Ρυθμίσεις για 
τον Τουρισμό και άλλες διατάξεις» (ΦΕΚ 118/Α). 

5. Τις διατάξεις του Π.Δ. 459/15.11.1993 «Ανασύ¬ 
σταση του Υπουργείου Τουρισμού και καθορισμός των αρ¬ 
μοδιοτήτων του» (ΦΕΚ 193/Α). 

6. Τις διατάξεις του Π.Δ. 27/1.2.1996 «Συγχώνευση των 
Υπουργείων Τουρισμού, Βιομηχανίας, Ενέργειας, Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ 19/Α). 

7. Τις διατάξεις του άρθρου 29 του Ν. 1558/1985 προ¬ 
στεθέντος δια του άρθρου 27 του Ν. 2081/1992, όπως 
αντικαταστάθηκε με το άρθρο 1 παρ. 2α του Ν. 2469/ 
1997 (ΦΕΚ 38/Α). 

8. Τις διατάξεις του από 26.2.1956 Β.Δ/τος «παραχώ¬ 
ρηση εκμετάλλευσης Ιαματικής Πηγής Αγίου Νικολάου 
Χαλκιδικής στην Κοινότητα Αγίας Παρασκευής Χαλκιδι¬ 
κής» (ΦΕΚ 91/Α). 

9. Τις διατάξεις του Π.Δ. 109/26.1.1981 «περί παρατά- 
σεως χρόνου παραχωρήσεως της εκμετάλλευσης της Ια¬ 
ματικής Πηγής Αγίου Νικολάου στην Κοινότητα Αγίας 
Πασρασκευής Χαλκιδικής». 

10. Το με αριθ. 255/21.9.1995 έγγραφο της Κοινότη¬ 
τας Αγίας Παρασκευής Χαλκιδικής «Παράταση χρόνου πα¬ 
ραχώρησης εκμετάλλευσης Ι.Π. Αγίου Νικολάου στην Κοι¬ 
νότητα Αγ. Παρασκευής Χαλκιδικής». 

11. Την με αριθ. 11/29.1.1996 γνωμοδότηση του Νο¬ 
μαρχιακού Συμβουλίου Νομαρχιακής Αυτοδιοίκησης Χαλ¬ 
κιδικής. 

12. Την με αριθ. 80/5/13.3.1997 απόφαση του Δ.Σ./ 
ΕΟΤ. 

13. Τις διατάξεις του Π.Δ. 377/25.9.1996 «Διορισμός 
Υπουργών, Αναπληρωτή Υπουργού και Υφυπουργών» 
(ΦΕΚ 244/Α). 

14. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

15. Την με αριθ. 383/1997 γνωμοδότηση του ΣΤΕ, 
ύστερα από πρόταση της Υπουργού Ανάπτυξης, αποφασί¬ 
ζουμε: 

Αρθρο 1 

Παράταση παραχώρησης 

α) Παρατείνουμε τον χρόνο παραχώρησης της εκμετάλ¬ 
λευσης της Ιαματικής Πηγής Αγίου Νικολάου στην Κοινό¬ 
τητα Αγίας Παρασκευής Χαλκιδικής, για άλλα τριάντα εν¬ 
νέα (39) χρόνια πέραν του έτους 2006 που λήγει η προη¬ 
γούμενη παραχώρηση, ήτοι μέχρι το έτος 2045. 

β) Η ως άνω παράταση της παραχώρησης εκμετάλλευ¬ 
σης γίνεται προκειμένου να δοθεί η δυνατότητα στην Κοι¬ 
νότητα Αγίας Παρασκευής Χαλκιδικής να εφαρμόσει 
επενδυτικό πρόγραμμα για την περαιτέρω αξιοποίηση της 
Ιαματικής Πηγής Αγ. Νικολάου. 

Άρθρο 2 

Όροι παράτασης της παραχώρησης 

α) Η κοινότητα Αγίας Παρασκευής Χαλκιδικής υποχρε- 
ούται εντός πέντε (5) ετών από τη δημοσίευση του παρό¬ 
ντος διατάγματος να έχει προχωρήσει σε έναρξη των 
επενδυτικών έργων σύμφωνα με τις μελέτες που θα υπο¬ 
βληθούν. Ως προθεσμία αποπεράτωσης των έργων ορίζο¬ 
νται τα πέντε έτη από την έναρξη εκτέλεσης των εργα¬ 
σιών. Σε περίπτωση μη εκπλήρωσης των υποχρεώσεων 
αυτών εκ μέρους της κοινότητας, ο ΕΟΤ δικαιούται να ει- 
σηγηθεί την ανάκληση της παραχώρησης. 

β) Η κοινότητα ή ο τυχόν ανάδοχος υποχρεούται στην 
οριοθέτήση και στην περίφραξη της εκτάσεως ιδιοκτησίας 
ΕΟΤ γύρω από την Ιαματική Πηγή, επίσης υποχρεούται 
στη διαμόρφωση του περιβάλλοντος χώρου. 

γ) Όλα τα έργα που θα εκτελεστούν από την κοινότητα 
ή τον τυχόν ανάδοχο, οι εγκαταστάσεις και ο εξοπλισμός 
θα ανήκουν από ενάρξεως της κατασκευής τους στον 
ΕΟΤ, η Κοινότητα δε ή ο τυχόν ανάδοχος έχουν μόνο δι¬ 
καίωμα χρήσης αυτών. Με τη λήξη της παραχώρησης τα 
ανωτέρω θα περιέλθουν στην κατοχή του ΕΟΤ χωρίς υπο¬ 
χρέωση για αποζημίωση. 

δ) Η παραλαβή των έργων που θα εκτελεστούν θα γίνει 
από επιτροπή που θα συσταθεί για το σκοπό αυτό από τον 
ΕΟΤ. Η κοινότητα Αγίας Παρασκευής αναλαμβάνει την 
υποχρέωση να ενημερώνει εγκαίρως τον ΕΟΤ για την πε- 


ράτωση κάθε έργου προκειμένου να συσταθεί η ανωτέρω 
επιτροπή. 

ε) Για την ανέγερση των κτιριακών εγκαταστάσεων η 
κοινότητα ή ο τυχόν ανάδοχος υποχρεούται να ζητήσει 
εγκαίρως από τον ΕΟΤ την έγκριση των σχεδίων και των 
μελετών. 

στ) Η κοινότητα Αγίας Παρασκευής αναλαμβάνει την 
υποχρέωση εφαρμογής των διατάξεων του κανονισμού 
λειτουργίας Ιαματικών Πηγών και λουτροπόλεων και την 
διάθεση Δελτίων Αδειας Υδροθεραπείας, σύμφωνα με 
την αριθ. 523510/5.6.1972 (ΦΕΚ 53/Β) Κοινή Απόφαση 
των Υπουργών Εσωτερικών, Αναπληρωτή Υπουργού Εθνι¬ 
κής Οικονομίας και Οικονομικών καθώς και των μελλοντι¬ 
κών εν ισχύ νόμων και κανονισμών. 

ζ) ί. Η κοινότητα ή ο τυχόν ανάδοχος εκμεταλλεύσεως, 
υποχρεούται να καταβάλλει το τίμημα της γύρω από την 
Ιαματική Πηγή αναγκαίας εκτάσεως για την αξιοποίηση 
της πηγής, ώστε αυτή να περιέλθει στην κυριότητα του 
ΕΟΤ με αγορά ή απαλλοτρίωση. 

ϋ. Η θέση και το μέγεθος της απαιτούμενης για τα επεν¬ 
δυτικά έργα έκτασης θα εγκριθεί προηγουμένως από τον 
ΕΟΤ. 

μι. Απαλλοτρίωση εκτάσεως μπορεί να πραγματοποιη¬ 
θεί μόνο στην περίπτωση που δεν επαρκεί ο γύρω από την 
Ιαματική Πηγή χώρος σημερινής ιδιοκτησίας του ΕΟΤ. 

η) Η κοινότητα Αγίας Παρασκευής αναλαμβάνει την 
υποχρέωση της είσπραξης των φόρων και τελών υπέρ του 
ΕΟΤ και λοιπών δικαιούχων, μαζί με το λουτρικό δικαίωμα 
εισιτηρίων λούσεως. 

θ) Κατά τα λοιπά ισχύουν οι ειδικοί Νόμοι προστασίας 
εκμεταλλεύσεως κ.λπ. των Ιαματικών Πηγών και η κοινό¬ 
τητα Αγίας Παρασκευής υποχρεούται στην προστασία της 
περιοχής που ανήκει στον ΕΟΤ από κάθε καταπατητή, 
διεκδικώντας με δικά της έξοδα και χωρίς ανάμειξη του 
ΕΟΤ κάθε καταπάτηση ή απόπειρα καταπάτησης έχει δε 
ευθύνη απέναντι στον ΕΟΤ για κάθε βλάβη, έστω και από 
αμέλεια, μείωση ή απώλεια δικαιωμάτων. 

Άρθρο 3 

Έναρξη ισχύος 

Οι διατάξεις του παρόντος ισχύουν από τη δημοσίευσή 
του στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 4 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

βαςΛ ΠΑΠΑΝΔΡΕΟΥ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 250 
Διαχείριση, Οργάνωση, Λειτουργία και Διάθεση των Εσό¬ 
δων του Δελτίου Στοιχημάτων Προκαθορισμένης ή μη 

Απόδοσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 2 του Ν. 2433/ 

1996 «Ρυθμίσεις θεμάτων Ο.Π.Α.Π. και άλλες διατάξεις» 
(Φ.Ε.Κ. Τ' Α 180). 

2. Την με αριθμό 47968/9.10.1996 κοινή απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού» (Φ.Ε.Κ. Τ' Β 
937). 

3. Την με αριθμό 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. Τ' Β 922). 

4. Το γεγονός ότι από την έκδοση του παρόντος Διατάγ¬ 
ματος δεν προκαλείται δαπάνη σε βάρος του Κρατικού 
Προϋπολογισμού. 

5. Την 345/1997 γνωμοδότηση του Συμβουλίου της 
Επικράτειας, με πρόταση των Υπουργών Οικονομικών και 
Πολιτισμού και του Υφυπουργού Πολιτισμού αρμόδιου για 
θέματα Αθλητισμού, αποφασίζουμε: 

ΚΕΦΑΛΑΙΟ Α' 

Αρθρο 1 

ΓΕΝΙΚΕΣ ΔΙΑΤΑΞΕΙΣ 

Το δικαίωμα διαχείρισης των «Στοιχημάτων Προκαθορι¬ 
σμένης ή μη απόδοσης» ανήκει κατ’ αποκλειστικότητα στο 
Ελληνικό Δημόσιο και ασκείται μέσω του Οργανισμού 
Προγνωστικών Αγώνων Ποδοσφαίρου (Ο.Π.Α.Π», ο 
οποίος και υποχρεούται είτε μόνος του είτε αναθέτοντας 
σε τρίτους να λαμβάνει κάθε αναγκαίο μέτρο, με το οποίο 
θα εξασφαλίζεται η κανονική και απρόσκοπτη οργάνωση 
και λειτουργία τους, συμμορφούμενος για το σκοπό αυτό 
με τις εκδιδόμενες κάθε φορά αποφάσεις του Υφυπουρ¬ 
γού Πολιτισμού αρμόδιου για θέματα Αθλητισμού. 

Αρθρο 2 

Ορισμός των «Στοιχημάτων Προκαθορισμένης ή μη Από¬ 
δοσης» - Αποδόσεις 

1. Τα «Στοιχήματα Προκαθορισμένης ή μη απόδοσης» 
αποτελούν σειρά στοιχημάτων και βασίζονται στα πόσης 
φύσεως ατομικά ή ομαδικά παιχνίδια, καθώς επίσης και σε 
γεγονότα η φύση των οποίων προσφέρεται για τη διεξα¬ 
γωγή στοιχημάτων. 

2. Οι αποδόσεις, οι οποίες υπολογίζονται ανά δραχμή 
στοιχήματος, στα πόσης φύσεως στοιχήματα που διαχειρί¬ 
ζεται ο Ο.Π.Α.Π., είναι είτε προκαθορισμένες είτε μετα¬ 
βλητές. 

α) Προκαθορισμένες είναι οι αποδόσεις που καθορίζο¬ 
νται εκ των προτέρων από τον Ο.Π.Α.Π. και γνωστοποιού¬ 
νται στους παίκτες πριν από την έναρξη διεξαγωγής του 
αντίστοιχου στοιχήματος, παρέχοντας στους παίκτες τη 
δυνατότητα να επιτύχουν ορισμένο κέρδος, εφόσον κατα¬ 
βάλουν το αντίστοιχο χρηματικό αντίτιμο και επαληθευ- 
θούν οι προβλέψεις τους. Ο Ο.Π.Α.Π. έχει το δικαίωμα 
ανάλογα με την πορεία του στοιχήματος να μεταβάλει τις 
ήδη προκαθορισμένες αποδόσεις, οι αλλαγές όμως ισχύ¬ 
ουν για τα στοιχήματα που κατατίθενται μετά την αλλαγή 
αυτή. 

β) Μεταβλητές είναι οι αποδόσεις που μεταβάλλονται 
ανάλογα με τα ποσά που συγκεντρώνονται για τα διάφορα 
εναλλακτικά ενδεχόμενα σε ένα ή περισσότερα παιχνίδια 
ή γεγονότα, επί των οποίων διεξάγεται στοίχημα και δια¬ 
μορφώνονται οριστικά μετά τη λήξη της προθεσμίας κατά¬ 
θεσης των δελτίων για το αντίστοιχο στοίχημα. 

Αρθρο 3 

Όροι συμμετοχής των παικτών 

1. Η συμμετοχή στα πάσης φύσεως «Στοιχήματα Προ¬ 


καθορισμένης ή μη απόδοσης», που διαχειρίζεται ο 
Ο.Π.Α.Π. είναι ελεύθερη στον καθένα υπό τον όρο κατα¬ 
βολής ορισμένου χρηματικού αντιτίμου από τον συμμετέ- 
χοντα στον εξουσιοδοτημένο πράκτορα του ΠΡΟΠΟ,ο 
οποίος ορίζεται από τον Ο.Π.Α.Π. σύμφωνα με την με 
αριθμό 1116/1959 απόφαση του Υπουργού Προεδρίας 
της Κυβερνήσεως «περί εγκρίσεως Κανονισμού δικαιωμά¬ 
των και υποχρεώσεων πρακτόρων του Ο.Π.Α.Π.» (Φ.Ε.Κ. 
τ.Β' 72). 

Οι ειδικότεροι όροι συμμετοχής των παικτών στο στοί¬ 
χημα, καθώς επίσης και το χρηματικό αντίτιμο που κατα¬ 
βάλουν για τη συμμετοχή τους σε οποιοσδήποτε μορφής 
«Στοιχήματα Προκαθορισμένης ή μη απόδοσης» καθορί¬ 
ζονται κάθε φορά με απόφαση του Υφυπουργού Πολιτι¬ 
σμού αρμόδιου για θέματα Αθλητισμού. 

Αρθρο 4 

Έντυπο προγράμματος για τη διεξαγωγή στοιχημάτων 

1. Για κάθε διαγωνισμό «Στοιχήματος Προκαθορισμένης 
ή μη απόδοσης» που διοργανώνεται από τον Ο.Π.Α.Π. εκ- 
δίδεται και κυκλοφορεί ειδικό έντυπο που φέρει την ονο¬ 
μασία «Έντυπο Προγράμματος». 

2. Σε κάθε «Έντυπο Προγράμματος» και για κάθε μία 
από τις μορφές στοιχήματος που περιλαμβάνονται σε 
αυτό, αναγράφονται υποχρεωτικά η μορφή στοιχήματος, 
το ατομικό ή ομαδικό παιχνίδι ή το γεγονός επί του οποίου 
διεξάγεται το συγκεκριμένο στοίχημα, το σύνολο των παι- 
χνιδιών ή γεγονότων, ημερομηνίες και ώρες τελέσεως, οι 
προκαθορισμένες αποδόσεις και άλλες χρήσιμες πληρο¬ 
φορίες. Σε κάθε «Εντυπο Προγράμματος» μπορούν να πε¬ 
ριλαμβάνονται ως αντικείμενα στοιχήματος και τμήματα 
ατομικών ή ομαδικών παιχνιδιών. 

3. Η διακίνηση του «Εντύπου Προγράμματος» πραγμα¬ 
τοποιείται με ευθυνη του Ο.Π.Α.Π., από τους πράκτορες 
που είναι εξουσιοδοτημένοι από τον ίδιο για τη διεξαγωγή 
«Στοιχημάτων Προκαθορισμένης ή μη απόδοσης». 

4. Σε ειδικές περιπτώσεις όταν λόγω χρονικών περιορι¬ 
σμών δεν είναι δυνατή η έκδοση προγράμματος ή όταν οι 
συμμετέχοντες σε παιχνίδι ή γεγονός δεν είναι γνωστοί 
κατά την έκδοση του προγράμματος, τα στοιχεία γνωστο¬ 
ποιούνται στο κοινό μέσω των πρακτορείων ή με κάθε 
άλλο πρόσφορο τρόπο, σε κάθε περίπτωση έως μία ημέρα 
πριν από την έναρξη διεξαγωγής του αντίστοιχου παιχνι¬ 
διού ή γεγονότος. 

Κεφάλαιο Β' 

Άρθρο 5 

Τρόπος Διεξαγωγής 

«Στοιχημάτων Προκαθορισμένης ή μη απόδοσης» 

1. Τα «Στοιχήματα Προκαθορισμένης ή μη απόδοσης», 
που διοργανώνει και διαχειρίζεται ο Ο.Π.Α.Π., διεξάγονται 
μέσω των τερματικών μηχανών των εξουσιοδοτημένων 
πρακτορείων του, οι οποίες είναι συνδεδεμένες απευ¬ 
θείας με τον κεντρικό ηλεκτρονικό υπολογιστή (Η/Υ) του 
Ο.Π.Α.Π. 

2. Η συμμετοχή των παικτών στο στοίχημα γίνεται με 
την συμπλήρωση ειδικού μηχανογραφικού δελτίου που 
φέρει την ονομασία «Δελτίο Στοιχήματος» και στο οποίο 
αναγράφονται οι αύξοντες αριθμοί που αντιστοιχούν στα 
παιχνίδια ή τα γεγονότα του αντίστοιχου «Εντύπου Προ¬ 
γράμματος». 

3. Η διακίνηση του «Δελτίου Στοιχήματος» πραγματο¬ 
ποιείται με ευθύνη του Ο.Π.Α.Π. από τους εξουσιοδοτη- 

μένους πράκτορες για την για τη διεξαγωγή των «Στοιχη¬ 
μάτων Προκαθορισμένης ή μη απόδοσης». 

4. Τα ουμμετέχοντα δελτία «Στοιχημάτων Προκαθορι¬ 
σμένης ή μη απόδοσης» παραλαμβάνονται από τον πρά¬ 
κτορα συμπληρωμένα επισημαίνονται δε και επικυρώνο¬ 
νται από την τερματική μηχανή, η οποία μεταβιβάζει τα 
προγνωστικά απ' ευθείας στον κεντρικό ηλεκτρονικό υπο¬ 
λογιστή (Η/Υ) του Ο.Π.Α.Π. 

5. Ο συμμετέχων παίκτης σε διαγωνισμό «Στοιχήματος 
προκαθορισμένης ή μη απόδοσης» λαμβάνει επικυρωμένο 
αποδεικτικό συμμετοχής επί του οποίου έχουν τυπωθεί τα 
στοιχεία εκείνα που είναι απαραίτητα για την αναγνώρισή 
του και το καθιστούν μοναδικό. 

6. Το στοίχημα είναι έγκυρο από της καταχωρήσεώςτου 
στον κεντρικό υπολογιστή του Ο.Π.Α.Π., η οποία επιβε¬ 
βαιώνεται με σχετική ένδειξη επί του δελτίου. Ειδικότερα 
για να είναι έγκυρο κάθε στοίχημα πρέπει να καταχωρηθεί 
στον κεντρικό ηλεκτρονικό υπολογιστή (Η/Υ) πριν από την 
έναρξη του πρώτου παιχνιδιού ή γεγονότος που περιλαμ¬ 
βάνει. 

Σε περίπτωση που υπάρχει διαφορά μεταξύ των εγγρα¬ 
φών που σημειώθηκαν από το ουμμετέχοντα και αυτόν 
που εκτύπωσε η τερματική μηχανή πρακτορείου (Τ.Μ.Π.) 
ή αυτών που καταχωρήθηκαν στον κεντρικό ηλεκτρονικό 
υπολογιστή (Η/Υ) ή σε κάθε περίπτωση οποιοσδήποτε αμ- 
φισβητήσεως, για την εγκυρότητα του στοιχήματος λαμ- 
βάνονται υπόψη τα στοιχεία του κεντρικού ηλεκτρονικού 
υπολογιστή (Η/Υ). 

Αρθρο 6. 

ΥΠΟΧΡΕΩΣΗ ΤΟΥ Ο.Π.Α.Π. 

ΓΙΑ ΠΑΡΟΧΗ ΠΛΗΡΟΦΟΡΙΩΝΝ ΣΤΟΥΣ ΠΑΙΚΤΕΣ 

«ΣΤΟΙΧΗΜΑΤΩΝ ΠΡΟΚΑΘΟΡΙΣΜΕΝΗΣ 
Η ΜΗ ΑΠΟΔΟΧΗΣ» 

1. Ο Ο.Π.Α.Π. παρέχει στους παίκτες «Στοιχημάτων 
Προκαθορισμένης ή μη απόδοσης» που συμμετέχουν σε 
οποιοδήποτε διαγωνισμό «Στοιχήματος Προκαθορισμένης 
ή μη απόδοσης» κάθε δυνατή πληροφορία που έχει σχέση 
με ατομικά ή ομαδικά παιχνίδια ή γεγονότα για τα οποία 
έχει θέσει σε κυκλοφορία συγκεκριμένο «Έντυπο Προ¬ 
γράμματος» και δίδει τη δυνατότητα στο ουμμετέχοντα να 
συμπληρώσει το «Δελτίο Στοιχήματος» με τρόπο που καθι¬ 
στά προσφορότερη την επαλήθευση των προβλέψεών 
του. 

2. Οι πληροφορίες παρέχονται από τον Ο.Π.Α.Π.: 

α) Κατά κύριο λόγο μέσω των εξουσιοδοτημένων πρα¬ 
κτόρων του είτε με την έκδοση και κυκλοφορία μέσω των 
πρακτορείων ειδικών εντύπων, είτε με μεταφορά εικόνας 
και στοιχείων με ηλεκτρονικά μέσα. 

β) Με οποιονδήποτε άλλο πρόσφορο τρόπο κρίνει ότι οι 
πληροφορίες μεταφέρονται στους συμμετέχοντες στο 
«Στοίχημα» άμεσα. 

Αρθρο 7. 

Απαγορεύεται σε κάθε φυσικό ή νομικό πρόσωπο, υπό 
οποιαδήποτε ιδιότητα ή μορφή, είτε έναντι ανταλλάγμα¬ 
τος, είτε χωρίς αντάλλαγμα μεμονωμένα ή σε συνεργασία 
με οποιονδήποτε άλλον, εκτός αν λάβει άδεια από τον 
Ο.Π.Α.Π., να θέτει σε κυκλοφορία δελτίο «Στοιχήματος 
Προκαθορισμένης ή μη απόδοσης». 


ΚΕΦΑΛΑΙΟ Γ'. 

Αρθρο 8. 

ΚΑΤΑΝΟΜΗ ΕΣΟΔΩΝ 

«ΣΤΟΙΧΗΜΑΤΩΝ ΠΡΟΚΑΘΟΡΙΣΜΕΝΗΣ 
Η ΜΗ ΑΠΟΔΟΣΗΣ» 

1. α) Τα έσοδα τα προερχόμενα από τη διαχείριση των 
«Στοιχημάτων Προκαθορισμένης απόδοσης» στο τέλος 
κάθε διαχειριστικής περιόδου και μετά την αφαίρεση του 
ποσοστού που καταβάλλεται ως δικαίωμα στους πράκτο¬ 
ρες, των κερδών των παικτών, του ποσοστού (10%) του 
Υπουργείου Οικονομικών, του ποσοστού το οποίο δίδεται 
στον ή τους αναδόχους όπως ορίζεται στο άρθρο 10 του 
παρόντος καθώς και των εξόδων διαχείρισης και λειτουρ¬ 
γίας του Ο.Π.Α.Π. όσον αφορά τα προκαθορισμένα στοι¬ 
χήματα, κατανέμονται και αποδίδονται με επιμέλεια του 
Ο.Π.Α.Π. όπως παρακάτω: 

1. Ποσοστό 70% στην Γενική Γραμματεία Αθλητισμού 
(Γ.Γ.Α.). 

2. Ποσοστό 30% στο Υπουργείο Πολιτισμού. 

β) Το ποσοστό (10%) του Υπουργείου Οικονομικών 
αποδίδεται με επιμέλεια του Ο.Π.Α.Π. στο τέλος κάθε τρι¬ 
μήνου. 

2. α) Τα έσοδα τα προερχόμενα από τη διαχείριση των 
«Στοιχημάτων Μεταβλητής απόδοσης» μετά την αφαίρεση 
του ποσοστού που καταβάλλεται ως δικαίωμα στους πρά¬ 
κτορες και σε ποσοστό μέχρι 70% διατίθενται υποχρεω¬ 
τικά ως κέρδος στους διαγωνιζόμενους. Εάν ο συντελε¬ 
στής απόδοσης ενός αποτελέσματος είναι μικρότερος 
από την μονάδα (1) τότε ως απόδοση ορίζεται η μονάδα 
( 1 ). 

Τα επιπλέον χρήματα που απαιτούνται για την κάλυψη 
της παραπάνω περιπτώσεως, αυξάνουν αντίστοιχα το πο¬ 
σοστό διανομής. 

β) Το υπόλοιπο ποσό, μετά την αφαίρεση του ποσοστού 
το οποίο δίδεται στον ή τους αναδόχους, όπως ορίζεται 
στο άρθρο 10 του παρόντος, του ποσοστού (10%) του 
Υπουργείου Οικονομικών και των λειτουργικών εξόδων 
του Ο.Π.Α.Π. όσον αφορά τα «Στοιχήματα Μεταβλητής 
απόδοσης» κατανέμεται σύμφωνα με τα οριζόμενα στην 
παρ. 1 του παρόντος άρθρου. 

3. Με απόφαση του Υφυπουργού Πολιτισμού αρμόδιου 
για θέματα Αθλητισμού καθορίζονται κάθε φορά: 

α) Το ακριβές ποσοστό που διατίθεται στα «Στοιχήματα 
Μεταβλητής απόδοσης» υποχρεωτικά ως κέρδος στους 
παίκτες. 

β) Το ποσοστό που καταβάλλεται ως δικαίωμα στους 
πράκτορες για τα «Στοιχήματα Προκαθορισμένης ή μη 
απόδοσης» δεν μπορεί να υπερβαίνει κατά ανώτατο όριο 
το 8%. 

Άρθρο 9 

ΚΕΡΔΗ - ΕΝΣΤΑΣΕΙΣ - ΠΑΡΑΓΡΑΦΗ ΚΕΡΔΩΝ 
ΑΠΩΛΕΙΕΣ - ΑΔΙΑΘΕΤΑ ΠΟΣΑ 

1. Κέρδη στα «Στοιχήματα Προκαθορισμένης απόδο¬ 
σης» καταβίάλλονται μόνο σε στοιχήματα με σωστές προ¬ 
γνώσεις σε όλα τα σημεία που περιέχονται ανά στήλη στοι¬ 
χήματος. 

2. Κέρδη στα «Στοιχήματα μεταβλητής απόδοσης» κα¬ 
ταβάλλονται μόνο σε στοιχήματα με σωστές προγνώσεις 
ως προς το αποτέλεσμα ή συνδυασμό αποτελεσμάτων 
παιχνιδιών ή γεγονότων για τους οποίους ισχύει η κατά¬ 
θεση του στοιχήματος. 

3. Τα ανώτατα όρια των κερδών που καταβάλλονται είτε 
από τα πρακτορεία του Ο.Π.Α.Π. είτε από τα υποκαταστή¬ 
ματα των Τραπεζών που συνεργάζονται με τον Ο.Π.Α.Π., 
καθορίζονται κάθε φορά με απόφαση του Υφυπουργού 
Πολιτισμού αρμόδιου για θέματα Αθλητισμού. 

4. Μέσα σε προθεσμία 6 ημερών από την καταχώρηση 
των αποτελεσμάτων των παιχνιδιών στο κεντρικό πληρο¬ 
φοριακό σύστημα του Ο.Π.Α.Π., κάθε ενδιαφερόμενος δι¬ 
καιούται να υποβάλει ένσταση στον Ο.Π.Α.Π. είτε επειδή 
το δελτίο του δεν συμπεριλαμβάνεται μεταξύ των κερδι¬ 
σμένων είτε συμπεριλαμβάνεται με μικρότερο κέρδος από 
όσο κερδίζει. 

5. Σε περίπτωση απώλειας του αποκόμματος αποκλείε¬ 
ται η αξίωση καταβολής κέρδους ή η αξίωση κάθε άλλης 
αποζημίωσης από τον ΟΠΑΠ. 

6. Τα κέρδη των παικτών παραγράφονται μετά την πα¬ 
ρέλευση τριών (3) μηνών από την ημερομηνία λήξης του 
τελευταίου παιχνιδιού ή γεγονότος που περιλαμβάνεται 
στα «Δελιία στοιχήματος προκαθορισμένης ή μη απόδο¬ 
σης» με βάση το αντίστοιχο «Έντυπο Προγράμματος» που 
έχει κυκλοφορήσει. 

7. Τα αδιάθετα ποσά (απλήρωτα κέρδη) διανέμονται 
σύμφωνα με τα οριζόμενα στο Π.Δ. 7/97 (ΦΕΚ Α 5). 

8. Με απόφαση του Υφυπουργού Πολιτισμού αρμόδιου 
για θέματα Αθλητισμού καθορίζονται τα ανώτατα ποσά 
στοιχήματος, απόδοσης και κέρδους ανά συνδυασμό. 

Αρθρο 10 

Ο ΟΠΑΠ ως αποκλειστικός διαχειριστής των «Στοιχημά¬ 
των Προκαθορισμένης ή μη απόδοσης», δύναται να ανα¬ 
θέτει, έναντι ποσοστού, μετά από διεθνή διαγωνισμό, σε 
ένα ή περισσότερους αναδόχους την οργάνωση, λειτουρ¬ 
γία και υποστήριξη (Τεχνική-Επιχειρησιακή) καθώς επίσης 
και την μεταφορά ζωντανής ή μαγνητοσκοπημένης εικό¬ 
νας στα πρακτορεία του, σύμφωνα με τα οριζόμενα στο 
παρόν Προεδρικό Διάταγμα και στον κανονισμό Προμη¬ 
θειών του ΟΠΑΠ. 

Αρθρο 11 

Υπουργικές αποφάσεις και εγκρίσεις 

1. Με αποφάσεις του Υφυπουργού Πολιτισμού αρμό¬ 
διου για θέματα Αθλητισμού που δημοσιεύονται στην 
Εφημερίδα της Κυβερνήσεως, καθορίζονται κάθε φορά 
τα ειδικότερου τεχνικού ή λεπτομερειακού χαρακτήρα θέ¬ 
ματα που έχουν σχέση με την απρόσκοπτη οργάνωση και 
λειτουργία των «Στοιχημάτων προκαθορισμένης ή μη από¬ 
δοσης» που οργανώνει ο ΟΠΑΠ (παρ. 1 άρθρο 2 Ν. 2433/ 
96). 

2. Με όμοιες αποφάσεις εγκρίνονται οι κανονισμοί 
«Στοιχημάτων προκαθορισμένης ή μη απόδοσης» και οι 
επιτροπές που συνιστώνται από τον ΟΠΑΠ προκειμένου 
να επιτευχθεί η απρόσκοπτη οργάνωση και λειτουργία των 
«Στοιχημάτων προκαθορισμένης ή μη απόδοσης». 

Άρθρο 12 

Το παρόν Διάταγμα ισχύει από τη δημοσίευσή του στην 
Εφημερίδα της Κυβερνήσεως. 


Στον Υφυπουργό Πολιτισμού αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 1 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚΟΣ ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 

Ο ΥΦΥΠΟΥΡΓΟΣ ΠΟΛΓΓΙΣΜΟΥ 

ΑΝΔΡΕΑΣ ΦΟΥΡΑΣ 

-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 251 
Σύσταση και λειτουργία Υπηρεσίας Διαχείρισης Χρηματι¬ 
κού του Πυροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγρ. 1 περ. (α), (β), (δ), (στ), και (θ), και 7 του 
άρθρου 11 του Ν. 1481/1984 «Οργανισμός Υπουργείου 
Δημόσιας Τάξης» (Α' 152), όπως αντικαταστάθηκε από 
την παράγρ. 1 του άρθρου 1 του Ν. 1590/1986. 

β. Της παραγρ. 2 του άρθρου 1 του Ν. 1590/1986 «Τρο¬ 
ποποίηση των διατάξεων του Ν. 1481 /1984 «Οργανισμός 
Υπουργείου Δημόσιας Τάξης και άλλες διατάξεις» (Α' 49). 

γ. Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α 137) όπως προστέθηκε με το 
άρθρο 27 του Ν. 2081/1992 (Α' 154) και αντικαταστά- 
θηκε με το άρθρο 1 παράγρ. 2α του Ν. 2649/1997 (Α' 38). 

δ- 7 ου Π.Δ. 137/1986 «Συγκρότηση της Γενικής Γραμ- 
Μ-ίος Δημόσιας Τάξης σε Υπουργείο Δημόσιας Τάξης» 

ε. Του άρθρου μόνου του Π.Δ. 108/1994 «Περιορισμός 
συναρμοδιότητας κατά την έκδοση κανονιστικών διαταγ¬ 
μάτων και αποφάσεων» σε θέματα αρμοδιότητας των 
Υπουργείων Προεδρίας της Κυβέρνησης και Δημόσιας 
Τάξης» (Α' 82). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

3. Τις 131 και 407/1997 Γνωμοδοτήσεις του Συμβου¬ 
λίου της Επικράτειας μετά από πρόταση του Υπουργού 
Δημόσιας Τάξης, αποφασίζουμε: 

Άρθρο μόνο 

Σύσταση Διαχείρισης Χρηματικού 

1. Συνιστάται στο Πυροσβεστικό Σώμα, Ειδική Υπηρε¬ 
σία, με έδρα την Αθήνα, υπαγόμενη στο Αρχηγείο, με την 
επωνυμία «Διαχείριση Χρηματικού Πυροσβεστικού Σώμα¬ 
τος». 

2. Διευθυντής της Υπηρεσίας της προηγούμενης παρα¬ 
γράφου τοποθετείται κατά τις διατάξεις περί μεταθέσεων 
ανώτερος Αξιωματικός Γ ενικών Υπηρεσιών του Πυροσβε¬ 
στικού Σώματος ο οποίος είναι και Πρόεδρος της προβλε- 
πόμενης από το άρθρο 1 παραγρ. 2 του Π.Δ. 426/1991 (Α' 
155) Ταμιακής Επιτροπής. Το προσωπικό για τη στελέ¬ 
χωσα της ίδιας Υπηρεσίας λαμβάνεται από την υπάρχουσα 
δύναμη του Πυροσβεστικού Σώματος. 

3. Η «Διαχείριση Χρηματικού» διαρθρώνεται στα ακό- 

λουθα Τμήματα, τα οποία έχουν τις παρακάτω αρμοδιότη¬ 
τες: 

Α. Γραμματείας και Διοικητικής Υποστήριξης: 

(1) Έχει την ευθύνη της γραμματειακής υποστήριξης. 

(2) Διεκπεραιώνει την αλληλογραφία. 

(3) Τηρεί τα βιβλία «πρωτόκολλο αλληλογραφίας» «Ημε¬ 
ρήσιας Διαταγής», «Διεκπεραίωσης» και «Ημερήσιας Ανα¬ 
φοράς». 

(4) Επιμελείται του εφοδιασμού της Υπηρεσίας με τ’ 
αναγκαία για τη λειτουργία της υλικά και μέσα. 

Β. Μισθολογίου: 

(1) Υπολογίζει τις μηνιαίες τακτικές και αναδρομικές 
αποδοχές των υπαλλήλων του Σώματος με βάση τις ισχύ- 
ουσες διατάξεις και τις σχετικές μεταβολές, σε συνεργα¬ 
σία με το Τμήμα Πληροφορικής. 

(2) Τηρεί το βιβλίο μισθοδοτούμενων υπαλλήλων. 

(3) Ενεργεί για την αποστολή των μισθοδοτικών κατα¬ 
στάσεων σε κάθε Υπηρεσία για την πληρωμή των υπαλλή¬ 
λων. 

(4) Προωθεί τα δικαιολογητικά της δαπάνης μισθοδο¬ 
σίας στην Υπηρεσία Δημοσιονομικού Ελέγχου του Υπουρ¬ 
γείου Δημόσιας Τάξης για εκκαθάριση και ενταλματοποί- 
ηση. 

Γ. Οδοιπορικών και Οριστικών Εξόδων: 

(1) Συγκεντρώνει και ελέγχει τα δικαιολογητικά των 
οδοιπορικών και οριστικών εξόδων. 

(2) Προωθεί τα δικαιολογητικά των οδοιπορικών και ορι¬ 
στικών εξόδων στην Υπηρεσία Δημοσιονομικού Ελέγχου 
του Υπουργείου Δημόσιας Τάξης για εκκαθάριση και 
ενταλματοποίηση. 

Δ. Λογιστικό: 


(1) Παρακολουθεί την παγία προκαταβολή και ενεργεί 
για τις προβλεπόμενες απ’ αυτήν πληρωμές με βάση τις 
ισχύουσες διατάξεις, τ’ απαιτούμενα δικαιολογητικά και 
τις διαθέσιμες πιστώσεις. 

(2) Τηρεί τα βιβλία «Ημερολόγιο Ταμείου», «Βοηθητικό 
Ημερολογίου Ταμείου», «Διπλοτύπων Αποδείξεων» και 
«Κρατήσεων». 

(3) Συντάσσει το ισοζύγιο της παγίας προκαταβολής και 
υποβάλλει δια του Αρχηγείου Πυροσβεστικού Σώματος 
στο Υπουργείο Οικονομικών σύμφωνα με τα ισχύοντα. 

(4) Συντάσσει και υποβάλλει αρμοδίως το πρωτόκολλο 
παραλαβής - παράδοσης κατά την παράδοση της Υπηρε¬ 
σίας του Προέδρου της Ταμιακής Επιτροπής και της Δια¬ 
χείρισης Χρηματικού από το Διαχειριστή. 

4. Από 1.10.1997 παύει η λειτουργία της Διαχείρισης 
Χρηματικού της Διοίκησης Πυροσβεστικών Υπηρεσιών 
Αθήνας και η διεξαγωγή της οικονομικής και λογιστικής 
Υπηρεσίας του Πυροσβεστικού Σώματος ανατίθεται στην 
Υπηρεσία της παραγρ. 1 του παρόντος άρθρου και διενερ- 
γείται σύμφωνα με τις διατάξεις περί δημοσίου λογιστικού 
και του Κεφαλαίου Α' του Π.Δ. 426/1991. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 1 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


